

DJEČJI VRTIĆ LEKENIK

Hermanna Gmeinera 1

Lekenik

**UPRAVNO VIJEĆE**

**IZVOD IZ ZAPISNIKA**

s 26. sjednice Upravnog vijeća Dječjeg vrtića Lekenik održane dana 30. rujna 2021. godine u centralnom objektu Dječjeg vrtića Lekenik na lokaciji H. Gmeinera 1, Lekenik.

Početak: 16,00 h

Sjednici su bili nazočni: Ljilja Dolovčak Mikočević, Ivana Ćosić, Sanja Šimović, Ivana Bajc, ravnateljica Mirjana Božić te zapisničarka Marija Dominić.

Gospodin Mario Čović, gospodin Josip Ćosić i gospođa Lucija Hapčić opravdali su svoj izostanak.

Predsjednica Ljilja Dolovčak Mikočević otvara 26. sjednicu Upravnog vijeća, utvrđuje kvorum za održavanje sjednice te predlaže sljedeći

**Dnevni red sjednice:**

1. Usvajanje zapisnika s 25. sjednice.
2. Prijedlog ravnateljice Upravnom vijeću na izbor zdravstvenog voditelja Dječjeg vrtića Lekenik na određeno nepuno radno vrijeme do 31. kolovoza 2022. godine uz privitke: zapisnik Povjerenstva za natječaje i suglasnost na dopunski rad matičnog poslodavca izabranog kandidata.
3. Odluka Upravnog vijeća o izboru zdravstvenog voditelja Dječjeg vrtića Lekenik na određeno nepuno radno vrijeme do 31. kolovoza 2022. godine.
4. Plan prijema pripravnika u 2021. godini Ministarstva znanosti i obrazovanja – obavijest članovima Upravnog vijeća – ponovno.
5. Suglasnost Osnivača na Plan prijema pripravnika od 22.03.2021. – ponovno.
6. Odluka Upravnog vijeća o raspisivanju natječaja za odgojitelja – pripravnika kroz mjeru Ministarstva znanosti i obrazovanja i Hrvatskog zavoda za zapošljavanje – ponovan raspis.
7. Godišnji plan i program rada Dječjeg vrtića Lekenik za pedagošku godinu 2021./2022.
8. Odluka Upravnog vijeća o donošenju godišnjeg plana i programa rada Dječjeg vrtića Lekenik za pedagošku godinu 2021./2022.
9. Kurikulum dječjeg vrtića Lekenik za pedagošku godinu 2021./2022.
10. Odluka Upravnog vijeća o donošenju Kurikuluma Dječjeg vrtića Lekenik za pedagošku godinu 2021./2022.
11. Prve izmjene plana nabave Dječjeg vrtića Lekenik – prijedlog ravnateljice.
12. Suglasnost Upravnog vijeća na prve izmjene Plana nabave za 2021. godinu.
13. Zapisnik povjerenstva za provedbu natječaja za zapošljavanje odgojitelja/ice u programu predškole – ovjereni scan.
14. Zapisnik povjerenstva za provedbu natječaja za zapošljavanje odgojitelja/ice na neodređeno – ovjereni scan.
15. Prijedlog ravnateljice Upravnom vijeću za izbor odgojitelja/ice, rad na neodređeno puno radno vrijeme.
16. Odluka Upravnog vijeća o izboru odgojitelja/ice, rad na neodređeno puno radno vrijeme
17. Odluka Upravnog vijeća o raspisivanju natječaja za pedagoga/inju – zamjena do povratka na posao.
18. Odluka Općinskog vijeća Općine Lekenik o izmjenama i dopunama Odluke o cijeni, načinu i uvjetima financiranja smještaja i dnevnog boravka djece u Dječjem vrtiću Lekenik od 14. rujna 2021. godine – obavijest.
19. Razno.

**TOČKA 1.**

Zapisnik s 25. sjednice Upravnog vijeća održane 13. rujna 2021. jednoglasno se usvaja.

**TOČKA 2.**

Prijedlog ravnateljice Upravnom vijeću da se za radno mjesto zdravstvenog voditelja na određeno nepuno radno vrijeme do 31. kolovoza 2022. godine primi kandidat Alen Sadiković.

**TOČKA 3.**

Članovi Upravnog vijeća jednoglasno donose odluku o izboru kandidata Alena Sadikovića na radno mjesto zdravstvenog voditelja na određeno nepuno radno vrijeme do 31. kolovoza 2022. godine.

**TOČKA 4.**

Ravnateljica obavještava članove Upravnog vijeća kako se natječaj po drugi puta raspisuje jer se na prethodni nije javio niti jedan kandidat.

**TOČKA 5.**

Upravno vijeće ima uvid u pisanu suglasnost Osnivača na Plan prijema pripravnika od 22.02.2021. godine.

**TOČKA 6.**

Upravno vijeće jednoglasno donosi odluku o raspisivanju natječaja za odgojitelja – pripravnika kroz mjeru Ministarstva znanosti i obrazovanja i Hrvatskog zavoda za zapošljavanje.

**TOČKA 7.**

Ravnateljica Mirjana Božić i pedagoginja Marija Dominić članovima Upravnog vijeća obrazložile Godišnji plan i program rada Dječjeg vrtića Lekenik za pedagošku godinu 2021./2022.

**TOČKA 8.**

Upravno vijeće jednoglasno donosi Godišnji plan i program rada Dječjeg vrtića Lekenik za pedagošku godinu 2021./2022.

**TOČKA 9.**

Ravnateljica i pedagoginja obrazlažu kurikulum kao jedan od temeljnih dokumenata Dječjeg vrtića Lekenik.

**TOČKA 10.**

Kurikulum Dječjeg vrtića Lekenik za pedagošku godinu 2021./2022. jednoglasno se usvaja.

**TOČKA 11.**

Predsjednica Upravnog vijeća i ravnateljica Dječjeg vrtića Lekenik obrazlažu prve izmjene plana nabave Dječjeg vrtića Lekenik.

**TOČKA 12.**

Prve izmjene Plana nabave za 2021. godinu jednoglasno se usvajaju.

**TOČKA 13.**

Članovima Upravnog vijeća dostavljen Zapisnik povjerenstva za zapošljavanje na radno mjesto odgojitelja/ice u programu predškole. Nije zaprimljena niti jedna prijava te se ponovno sklapa Ugovor o djelu na 60 dana s odgojiteljicom Ivanom Brkašić.

**TOČKA 14.**

Članovima Upravnog vijeća dostavljen je Zapisnik povjerenstva za zapošljavanje na radno mjesto odgojitelja/ice na neodređeno puno radno vrijeme. Pristigla jedna prijava kandidatkinje Ivane Pavišić.

**TOČKA 15.**

Prijedlog ravnateljice Upravnom vijeću da se za radno mjesto odgojitelja/ice na neodređeno puno radno vrijeme primi kandidatkinja Ivana Pavišić.

**TOČKA 16.**

Članovi Upravnog vijeća jednoglasno prihvaćaju prijedlog ravnateljice Upravnom vijeću za izbor kandidatkinje Ivane Pavišić za radno mjesto odgojitelja/ice na neodređeno puno radno vrijeme.

**TOČKA 17.**

Članovi Upravnog vijeća jednoglasno donose odluku o raspisivanju natječaja za radno mjesto pedagog/inja – zamjena do povratka na posao.

**TOČKA 18.**

Članovima Upravnog vijeća daje se na znanje dokument Odluke Općinskog vijeća Općine Lekenik o izmjena i dopunama Odluke o cijeni, načinu i uvjetima financiranja smještaja i dnevnog boravka djece u Dječjem vrtiću Lekenik.

**TOČKA 19.**

Jednoglasno usvojen prijedlog ravnateljice o izmjeni člana Povjerenstva za provedbu natječaja za odgojitelja/icu pripravnika/icu te se kao novi član imenuje odgojiteljica Ivana Ćosić. Ostali članovi ostaju nepromijenjeni.

Ravnateljica informira članove Upravnog vijeća o dovršetku zaštitne vanjske ograde ispred područnog objekta u prostoru Osnovne škole Mladost Lekenik.

Nema dodatnih komentara niti prijedloga od strane članova Upravnog vijeća.

Završetak: 16,40 h

ZAPISNIČAR **PREDSJEDNICA**

Marija Dominić **Ljilja Dolovčak Mikočević, mag. oec**